130. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΑΝΑΠΛΗΡΩΤΗ ΕΣΩΤΕΡΙΚΩΝ Αριθ. 78151 της 24/31 Ιαν. 1989 (ΦΕΚ Β΄ 68) Παράταση της θητείας των εκπροσώπων των υπαλλήλων στα Υπηρεσιακά Συμβούλια. Έχοντας υπόψη : 1.Τις διατάξεις : α)των άρθρ. 14, 17 και 30 του Νόμ. 1586/1986 και  β)του άρθρ. 23 του Νόμ. 1735/1987. 2.Το γεγονός ότι : α)την 31.12.1988 λήγει η θητεία των μελών των υπηρεσιακών     συμβουλίων     των    Ο.Τ.Α.   και β)οι εκλογές για την ανάδειξη των εκπροσώπων των υπαλλήλων των Ο.Τ.Α. στα υπηρεσιακά συμβούλια δεν θα έχουν ολοκληρωθεί πριν από 30 Απριλίου 1989. 3.Την Υ 679/8.8.1988 απόφαση του Πρωθυπουργού «Καθορισμός αρμοδιοτήτων του Αναπληρωτή Υπουργού Εσωτερικών» (ΦΕΚ 565/8.8.1988 τ. Β΄), αποφασίζουμε : Στα Υπηρεσιακά Συμβούλια των Ο.Τ.Α. που έχουν συγκροτηθεί με τις διατάξεις του άρθρ. 14 του Νόμ. 1586/1986, παρατείνεται η θητεία των μελών των εκπροσώπων των υπαλλήλων, μέχρι την εκλογή, σύμφωνα με την απόφαση που προβλέπουν οι διατάξεις της περ. γ΄ της παρ. 9 του ανωτέρω άρθρου, των αιρετών εκπροσώπων. Η θητεία όλων των μελών των Υπηρεσιακών Συμβουλίων του άρθρ. 14 του νόμ. 1586/1986 (αιρετών και μη) λήγει την 31.12.1990. 